Neurolitički blokovi u patogenezi visceralnog malignog bola
<s>Neurolitički blokovi u patogenezi visceralnog malignog bola koriste se kod bolesnika sa očekivanim kratkim vekom preživljavanja maligne (zloćudne) bolesti 
jer i sam blok obično traje 3–6 meseci.</s>

<s>Neurolitički blokovi u onkologiji 
Većina neurolitičnih blokova cilja simpatetički sistem koji ima važnu ulogu u patogenezi visceralnog malignog bola.</s><s>Zavisno od anatomske strukture zahvaćene malignim procesom i dermatomske distribucije bola vrši se blok određenog segmenta simpatetičkog nervnog sistema.</s>

<s>Dijagnostički blok sa lokalnim anestetikom prethodi svim neurolotičkim blokovima sem spinalnog bloka alkoholom za koji ne postoji dobra dijagnostička procedura.</s>

<s>Pri tome treba naglasiti da uspešan dijagnostički (prognostički) blok ne garantuje uspešan neurolitički blok.</s>

<s>Cervikalna kordotomija 
Ova vrsta bloka, koji se izvodi hirurškim presecanjem nerva kićmene moždine zbog nesnosnog bola.</s><s>U onkologiji se koristi se kupiranje unilateralnog malignog bola ispod ramena ili C5 dermatoma kičmene moždine (npr kod Pankoast tumora, pleuralnog mezotelioma, zahvaćenog brahijalnog pleksusa ili lumbarnog pleksusa).</s>

<s>Kordotomija stvara leziju spinotalamickog trakta na nivou C1—C2 sa ciljem smanjenja unilateralnog bola ispod dermatoma C5.</s><s>Lezija se izvodi ili alkoholom (najviše 1—2 ml) ili radiofrekventnom energijom, pod fluroskopskom ili CT kontrolom.</s>

<s>Procedura je složena i sofisticirana i u zapadnim zemljama se izvodi u malom broju centara.</s>

<s>Iako ovu metodu ne treba koristiti za trbušni, visceralni bol, ona najbolje rezultate daje kod neuropatskog iincidentnog bola.</s>

<s>Blok celijačnog pleksusa 
Koristi se kod karcinoma pankreasa.</s><s>Meta-analiza 24 studije sa 1.145 bolesnika iz 1995 koja je procenila efikasnost celijačnog bloka, pokazala je da je 89% bolesnika imalo smanjenje bola posle 2 nedelje, a 58% kompletnu analgeziju.</s><s>Posle 3 meseca, rezultati su bili slični, 90% i 56%.</s><s>Nedavne studije potvrđuju efikasnost bloka, ali ne i nezavisnost od dodatne upotrebe opioida.</s>

<s>Metoda važi kao relativno bezbedna procedura.</s><s>Alternativa celijačnom bloku je splanhnički blok koji se izvodi na nivou T11 u kontrastu na T12-L1 za celijačni blok.</s>

<s>Blok se vrši pod fluoroskopskom ili CT kontrolom.</s><s>Postoji nekoliko pristupa: posteriorni transaortalni, paravertebralni (retrokruralni) i transdiskalni.</s><s>Nijedan nije superioran u odnosu na drugi.</s><s>Komlikacije 
Mogu biti: prolazna hipotenzija, proliv, parestezije, hematurija, pneumotoraks, bol u ramenu, sporadično paraplegija.</s>

<s>Gornji hipogastrički blok 
Koristi se kod pelvičnih kancera.</s><s>Evauliran je samo u opservacionim studijama.</s><s>Najveću je objavio Plankarte sa saradnicima obavljenu kod 277 bolesnika od kojih je 51% imalo zadovoljavajuće smanjenje bola.</s><s>Komplikacije
Komplikacija bilateralnog bloka može dovesti do seksualne disfunkcije kod muškaraca.</s><s>Opisani su i slučajevi neuropatije lumbalnog pleksusa sa slabošću fleksornih mišića kuka.</s>

<s>Ganglion Impar blok 
Ganglion Impar blok je siguran i minimalno invazivni postupak koji se koristi za lečenje visceralnog, karličnog, genitalnog, perinealnog i analnog bola.</s><s>Kako se ovom metodom postiže tipičan blok simpatikusa ona se može koristiti u lečenju bolova sa simpatičnom bolešću, perinealnog bol maligne etiologije, neuropatskog bola i post-hirurških bolova.</s>

<s>Često pojedini lekari specijalisti ne koriste neurolizu donjih sakralnih korena sa strahom od mogućeg oštećenja nerava koji kontrolišu funkciju bešike i rektuma, pogotovo što iako je blok opisan davno, ne postoje dobre studije u zadnjih 20 godina, već samo prikazi slučajeva.</s>

<s>Najvažniji aspekt ove procedure je njegova sposobnost da ponudi moćno olakšanje bola, čak i u prisustvu maligniteta.</s><s>Pacijenti mogu očekivati nakon bloka između 50% i 100% oslobađanja bola nakon injekcije.</s><s>Kako razne karlične strukture imaju nervna vlakna koja prolaze kroz ganglion impar, blok koji se ovde radi može istovremeno tretirati više područja bolova.</s>

<s>Perkutana vertebroplastika i kifoplastika 
Koristi se kod vertebralnih kompresionih fraktura kao posledica metastaza. (multipli mijelom, solidni tumori dojka, prostata itd).</s><s>Operacija se izvodi u lokalnoj anesteziji i traje tridesetak minuta.</s><s>Umesto klasičnog hirurskog reza, perkutana vertebroplastika radi se ubodom specijalne igle kroz kožu.</s><s>Rendgenom se pronalazi pršljen koji je slomljen i u njega ubacuje koštani cement.</s><s>Intervencija deluje tako što stabilizuje izmenjeno pršljensko telo, povezuje koštane fragmene. takođe utoku hemijskog procesa ili hemijske reakcije polimerizacije oslobađa se temperaturu, koja se lokalno kreće 70 do 80 stepeni, i tako termičkim dejstvom deluje na tumorsko tkivo i na nervne završetke pršljenskog tela, dovodeći do denervacije i, automatski do, smanjenja bola.</s>

<s>Ova operacija ne leči osnovno oboljenje, već simptome i posledice.</s><s>Nakon intervencije bolesnici mogu odmah da se vrate svakodnevnim aktivostima.</s>

<s>Ovu intervenciju najčešće izvode spinalni ortopedi.</s><s>Metoda se odavno primenjuje u svetu, a u Srbiji u zdravstvenim ustanovama u Beogradu, Nišu i Kragujevcu.</s><s>Komplikacije
Komplikacije su retke, ali mogu biti ozbiljne.</s>

<s>Izvori</s>

<s>Literatura 
 Wyse JM,Carone M,Paquin SC et al.Randomized, double-blind, contolled trial of early endoscopic Ultrasound-guided Celiac Plexus Neurolysis to prevent pain progression in patients with newly diagnosed, painful, inoperable cancer.</s><s>J Clin Oncol 2011; 29:3541-3546 
 Myers J,Chan V,Jarvis V et al. Intraspinal techniques for pain management in cancer patients: a systematic review.</s><s>Support Care Cancer 2010; 18:137-149</s>

<s>Spoljašnje veze 
 Vodič za dijagnostikovanje i lečenje hroničnog bola maligne etiologije
 "Ganglion Impar Injections to Treat Tailbone Pain" at www.TailboneDoctor.com 
 "Treatment of coccydynia by injection of local anesthetic to the ganglion impar", at coccyx.org</s>

<s>Bol
Urgentna medicina
Onkologija
Ortopedija</s>

